《登青州北城楼》
清代·安致远

广固雄图揽胜过，万峰飞瀑泻长河。时清鼓角秋全静，地近烟岚雨易多。

石柱鳌吞翻地轴，铁幢龙怒起盘涡。千家市逐浮槎尽，祇有西风吹逝波。

作者简介：安致远（1628～1701）字静子，一名如磐，字拙石，寿光人。贡生，自顺治二年至康熙二十三年间，应举十五次，卒不售，偃蹇以没。周亮工任青州海防道时，与安丘张贞、乐安李焕章同受周之褒扬。致远著有静子集十三卷，凡为文集九卷，曰玉皑集四卷，纪城文稿四卷，蛮音一卷，诗集四卷，曰柳村杂咏二卷，岳江草、倦游草各一卷，总名之曰纪城诗草，词集一卷，曰吴江旅啸，《四库总目》传于世。